Ditemošo tša godimo tša go ngwala gab... | Oxford Living Dictionaries ya Sesotho sa Leboa
Mathomong Explore Ditemošo tša godimo tša go ngwala gabotse
Ditemošo tša godimo tša go ngwala gabotse
Go na le mehuta ye mentši ya go ngwala go swana le ditaodišo, mangwalo, dipego, dipolelo, diemeile tša mošomo, bjalobjalo. Go na le ditemošo? tše o ka di šomišago go kaonafatša mokgwa wo mongwe le wo mongwe wo o o šomišago wa go ngwala.
Sa mathomo o swanetše go tseba gore o ngwalela eng
Ge o thoma go tšea pene o re ke a ngwala, o swanetše go ba o tseba gore o ngwalela eng. Ga go na mohola gore o a ngwala eupša o sa tsebe gore maikemišetšo a gago a go ngwala ke afe.
Ge o ngwala taodišo goba mošomo wo o lebanego le thuto maikemišetšo a gago ke go romela tshedimošo ye e itšego le go tšweletša dintlha tše di itšego gomme mafelelong a tše ka moka wa tšweletša diphetho. Go fapana le ge o ngwalela pego ya kgwebo ka ge mo o tla nyaka go fa ditigelo tše di itšego tša ditiro. Ge o ngwala lengwalo la dingongorego maikemišetšo a gago ke go hwetša dipoelo tše di itšego gore bothata bo rarollwe.
Go bohlokwa gore nako le nako ge o ngwala o gopole maikemišetšo a gago gore o se tšwe hlogong ya taba yeo o ngwalago ka yona.
Mokgwa wo o o šomišwago go ngwala
Mo poledišanong ye nngwe le ye nngwe go na le batho ba ba itlwaetšago ka seo ba se bolelago le ka mokgwa woo ba se bolelago ka gona gore molaetša o fihle go batho bao ba bolelago le bona. Go bohlokwa gore ge o ngwala o šomiše mokgwa woo batho bao o ba ngwalelago ba tla o kwešišago le go o thabela. Mehuta ka moka ya dingwalo e na le mekgwa ya yona ya go ngwala.
Beakanya sengwalo sa gago
Sengwalo se se sa beakanywago ka tshwanelo se swana le ntlo ye e se nago polane. Sengwalo sa mohuta wo se a hlakahlakana. Gore molaetša o fihlele batho bao o ba ngwalelago gabotse, ditaba tša gago di swanetše go beakanywa ka tshwanelo le ka sebopego sa maleba.
Kgonthiša gore o ngwalela babadi e sego go ingwalela
Maikemišetšo a mongwadi yo mongwe le yo mongwe ke gore dikgopolo le tshedimošo tša gagwe di fihlelele batho ba bangwe. Nako le nako ge o ngwala o gopole gore lebaka la gago le legolo la go ngwala ke lefe. Nako ye nngwe o ka fela o lekega gomme wa ngwala tshedimošo yeo e lego bohlokwa go wena . Ka go dira seo o tla ba o senya nako ya gago le ya batho ka moka ka ge e ka se be le mohola.
Go bohlokwa go hlahla babadi ba gago
Lebaka la go re o ngwale ke go fihliša maolaetša go babadi. Ka moo go bohlokwa gore o ba hlahle gore ba kgone go bona ka moo dikarolo di tsenelenago ka gona. Mongwadi wa mmakgonthe o latelanya mafoko a gagwe le ditemana. Go bohlokwa go šomiša mantšu a go swana le ‘ka tsela yeo’ goba ‘le ge go le bjalo’ ge o rulaganya polelo ya gago.
>>Bala dikeletšo tše dingwe ka go ngwala, popopolelo, le tirišo go tšwa go Dipukuntšu tše Phelago tša Oxford>>
Dika ke polelo yeo e bego e dirišwa ke borrawešo, mme lehono ke bohwa bja rena mola beng ba yona e le kgale ba fulere. Iteke go marara a rena a dika ka go nyalanya tlhalošo le seka sa maleba:
Go kgopiša motho ka mantšu a thogako.
Go hlaba ka lenaka fase
Go hlaba kolobe
Go hlaba dibete
Go hlaba ka hlogo fase
Go hlabana le mathata ka bogale.
Go ema senna
Go ema le badimo
Go ema meriri ya hlogo
Go ema matsaro
Go holofela gore mabothata ao o lego go ona a tla feta, gomme gwa tla bopshino.
Go gapa leswiswi
Go gapa dipudi
Go gapa lekwatse
Go gapa sehlee
Go holofetša motho lefeela.
Go bea tshepodi
Go beela lešoka
Go bea nkwe mabala
Go bea tshwaragane
Go phologa kotsing.
Go hwa lehu la pitšana
Go hupa lenala
Go hunologa dinaleng tša tau
Go hwa ganong
Go hlwa o sa šome ka gobane o phethile modiro ka pela.
Go fenya motho ka bohlale, e sego ka maatla.
Go fa sehlano
Go fa sekgoto
Go fa sekgoši
Go fa sephalo
Go tšhabela motho mola a le mabothateng.
Go lebala mo beilego goba o fihilego selo.
Go diega goba go ditelega
Go hunolla mabeko
Go huma lodi
Go hunolla moraba
Go dira medirwana ya bobjana.
Go bala tšhwele
Go bala matšibogo
Go bala dinaledi
Go bala makgolo
Go lala o sa robala ka lebaka la dipalabalo tša pelo.
Go kopakopa ka lebaka la botagwa.
O hweditše /14 na o nyaka go itlwaetša gape?